TSE แจงค่าใช้จ่ายบริหารพุ่ง-ฉุดกำไร Q2 ลดลงกว่า 70%
TSE แจงค่าใช้จ่ายบริหารพุ่ง-ฉุดกำไร Q2 เหลือ 140.86 ลบ.หรือลดลง 76% จากปีก่อน ขณะที่ 6 เดือนมีกำไร 281.29 ลบ.หรือ ลดลง 56% จากปีก่อนที่มีกำไร 648.23 ลบ.
11 ส.ค. 2558

บริษัท ไทย โซล่าร์ เอ็นเนอร์ยี่ จำกัด (มหาชน) หรือ TSE รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีกำไรสุทธิ 140.86 ล้านบาท หรือมีกำไรสุทธิ 0.08 บาทต่อหุ้น ลดลง 76% จากช่วงเดียวกันของปีก่อนที่มีกำไรสุทธิ 592.4 ล้านบาท หรือมีกำไรสุทธิ 0.43 บาทต่อหุ้น
ขณะที่ผลการดำเนินงานช่วง 6 เดือนแรกมีกำไรสุทธิ 281.29 ล้านบาท หรือ 0.15 บาทต่อหุ้น ลดลง 56% จากช่วงเดียวกันของปีก่อนที่มีกำไรสุทธิ 648.23 ล้านบาท หรือ 0.50 บาทต่อหุ้น
โดยผลการดำเนินงานที่มีกำไรลดลง เนื่องจากมีค่าใช้จ่ายในการบริหารเพิ่มขึ้น ซึ่งมีสาเหตุหลักจากการเพิ่มขึ้นของเงินเดือนและค่าจ้างเพื่อรองรับการขยายงานทางธุรกิจ และค่าใช้จ่ายต่าง ๆ รวมถึงค่าที่ปรึกษาในการขยายธุรกิจทั้งในและต่างประเทศ
รวมทั้งค่าใช้จ่ายทางการเงินซึ่งมีสาเหตุจากการนำเงินส่วนหนึ่งที่ได้รับจากการจำหน่ายหุ้นให้แก่ประชาชนทั่วไป ไปจ่ายชำระคืนเงินต้นแก่ธนาคารพาณิชย์